
  REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3 					Poslovni broj 7 St-455/2018-13



U  I M E  R E P U B L I K E   H R V A T S K E

R J E Š E N J E


Trgovački sud u Rijeci, po sucu Liljani Ugrin, kao sucu pojedincu u stečajnom predmetu, odlučujući o prijedlogu Financijske agencije za otvaranje stečajnog postupka nad dužnikom AUTOKLUB “LIKA” Nikole Tesle 1, Gospić (OIB 20114565157), dana 29. listopada 2018. 

r i j e š i o      j e 

	
I	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom AUTOKLUB “LIKA” Nikole Tesle 1, Gospić  (OIB  20114565157). 

II	Ročište zakazano za dan 28. studenog 2018. u 10,00 sati se neće održati.

III	Troškovi ovog postupka u iznosu od 1.175,00 kn postupka namirit će iz zaplijenjenih sredstava.

Obrazloženje


	Na prijedlog Financijske agencije ovosudnim rješenjem pod poslovnim brojem 7 St-455/2018-3 od 28. kolovoza 2018. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom.
Tijekom daljnjeg postupka predlagatelj je u podnesku od 26. listopada 2018. naveo da dužnik na taj dan nema evidentiranih neizvršenih osnova za plaćanje.  
Odredbom članka 128. stavak 9. Stečajnog zakona („Narodne novine” br. 71/15, 104/17 u daljnjem tekstu SZ) propisano je da ako dužnik do završetka prethodnoga postupka postane sposoban za plaćanje, sud će postupak obustaviti. Troškove provedenoga postupka u tom slučaju dužan je naknaditi dužnik.
Stoga kako je utvrđeno da je dužnik do završetka prethodnoga postupka postao sposoban za plaćanje valjalo je primjenom odredbe članka 128. stavak 9. SZ-a odlučiti kao pod točkom I i II izreke ovog rješenja.
Kako je Financijska agencija imala zaplijeniti sredstva na ime predujma za namirenje troškova stečajnoga postupka sukladno odredbi članka 112. stavak 1. SZ-a,  valjalo je o trošku postupka, primjenom navedenog članka 128. stavak 9. SZ-a, odlučiti kao pod točkom III izreke ovog rješenja. 

U Rijeci, 29. listopada 2018.

                                                                                                     Sudac
                                                                                                 Liljana Ugrin, v.r. 




UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

         Za točnost otpravka ovlašteni službenik:
  Elizabet Jovanović

